als_Latn dik_Latn sag_Latn
Kur kemi nevojë për energji zgjidhja e vetme që shpeshherë mendojmë është: “Më duhet një pije energjike!”
Por a duhet t’i përdorim ato sa herë që ndihemi pa energji? Përgjigja gjendet në paragrafët vijues…
Sipas një studimi të ri pijet energjike nxisin ndryshime me potencial “jetë-shkatërrues” në tensionin e gjakut dhe në zemër.
Nëse komsumoni vetëm 1 litër nga pijet energjike do ndodhin ndryshime të thella në aktivitetin elektrik të zemrës dhe tensionit të gjakut. Kini parasysh se pijet me sheqer dhe me kafeinë, janë shumë më ‘kërcënuese’ se sa thjesht ato me kafeinë.
Hulumtuesit shkencorë paralajmërojnë se njerëzit që kanë tension të lartë të gjakut apo probleme me zemrën duhet të shmangnin patjetër pijet energjike.
Autorja e studimit është Dr. Emily Fletcher, nga Qendra Mjekësore e Forcave Ajrore Amerikane në Travis të Kalifornisë, e cila shprehet: “Vendosëm të studiojmë ndikimin potencial të pijeve energjike tek shëndeti i zemrës duke qenë se një studim i mëparshëm ka treguar se 75% e personelit të bazës ushtarake konsumonin pije energjike”.
“Dhe afro 15% e personelit ushtarak, në përgjithësi, konsumonin 3 kanoçe në ditë kur ishin të shpërndarë”, shtoi ajo.
Pjesë e studimit ishin 18 të rinj të cilët u ndanë në dy grupe. Grupi i parë mori 1 litër të pijeve energjike që përmbanin 108 gramë sheqer, 320 gramë kafeinë dhe një sërë substancash të tjera (xhinseg, taurinë dhe karnitinë).
Grupi i dytë konsumoi një pije që përmbante 320 mg kafeinë, 40 ml lëng limoni dhe 140 ml shurup qershie në ujë të gazuar. Eksperimenti zgjati 6 ditë.
Gjithashtu hulumtuesit matën aktivitetin elektrik të zemrës së vullnetarëve me anë të elektrokardiogramës. Pas kësaj ata matën gjithashtu tensionin periferik dhe qendror të gjakut në fillim të studimit dhe pas 1, 2, 6 dhe 24 orësh pasi konsumuan pijen.
Kështu u zbulua se personat që i përkisnin grupit të parë dhe që konsumuan pije energjike shfaqën shenja ‘të pushimit’ të zemrës për 10 milisekonda shtesë midis rrahjeve.
“Nëse ky interval kohor, që matet në milisekonda, është ose shumë i shkurtër ose tepër i gjatë, mund të pengojë zemrën të rrahë normalisht. Aritmia kështu mund të jetë kërcënuese për jetën”, thotë Dr. Fletcher.
Kujdes!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn